b'\n_START_ARTICLE_\nTatarstanin lippu\n_START_PARAGRAPH_\nTatarstanin lippu on Ven\xc3\xa4j\xc3\xa4lle kuuluvan Tatarstanin tasavallan symboli. Lippu otettiin virallisesti k\xc3\xa4ytt\xc3\xb6\xc3\xb6n 23. marraskuuta 1991, jolloin se korvasi neuvostoaikana k\xc3\xa4yt\xc3\xb6ss\xc3\xa4 olleen lipun. Tatarstanin lipun on suunnitellut T\xc3\xa4wil \xc4\x9eini\xc3\xa4t ul\xc4\xb1 Xazi\xc3\xa4xm\xc3\xa4tev. Lippu muodostuu vihre\xc3\xa4st\xc3\xa4 ja punaisesta vaakaraidasta, jotka erottaa ohut valkoinen vaakaraita. Lipun v\xc3\xa4reist\xc3\xa4 vihre\xc3\xa4 kuvaa elpymist\xc3\xa4 ja kev\xc3\xa4\xc3\xa4n vehreytt\xc3\xa4, valkoinen puhtautta ja punainen kypsyytt\xc3\xa4, energiaa, voimaa ja el\xc3\xa4m\xc3\xa4\xc3\xa4. Toisen tulkinnan mukaan vihre\xc3\xa4 kuvaa Islamia, punainen ven\xc3\xa4l\xc3\xa4isi\xc3\xa4 ja valkoinen etnisten ryhmien yhteiseloa.'